# Kasutajaliides

## Pilditoimingud

Gwenview mõned omadused on saadaval nii sirvimis-, näitamis- kui ka täisekraanirežiimis. Gwenview suudab teatud määral ka pilte muuta.

- Pööramine: pööramistoiminguga saab pilti pöörata kas vasakule või paremale sõltuvalt sellest, kas valida &Ctrl;R Redigeerimine Pööra paremale või &Ctrl;L Redigeerimine Pööra vasakule

- Redigeerimine Peegelda : võimaldab peegeldada pilti piki püsttelge, nagu näeks seda peeglis.

- Redigeerimine Pööra pea peale : võimaldab peegeldada pilti piki rõhttelge ehk keerata tagurpidi

- Redigeerimine Muuda suurust : võimaldab pilti suurendada või vähendada. Pane tähele, et kui suurendad pilti, võib see muutuda hägusaks kattuda ruudukestega.

- Redigeerimine Kärbi : võimaldab kõrvaldada pildi osad, mida sa ei soovi näha.

## Sirvimisrežiim

Sirvimisrežiimis saab hõlpsasti liikuda oma failide ja kataloogide vahel. Eelvaatluse aknas saab näha nii aktiivse kataloogi kui ka selle alamkataloogide pisipilte.

Sirvimisrežiim

Hiire liigutamisel üle pildi näeb nuppe pildi pööramiseks, samuti lülitumiseks täisekraanirežiimi. Pildil klõpsamine võimaldab lülituda näitamisrežiimi. Paremal asuvat külgriba vaikimisi ei näidata, kuid selle saab avada F11 Vaade Külgriba näitamine/peitmine või nupu Näita/peida külgriba abil. Pane tähele, et valik on kas Näita külgriba või Peida külgriba sõltuvalt sellest, kas külgriba on parajasti nähtav või mitte. Paremal all asuva liuguriga saab muuta pisipiltide suurust. Pilte saab ka filtreerida failinime järgi, kasutades all vasakul asuvat kasti. Vasakul paiknevat tööriistariba näeb nii sirvimis- kui ka näitamisrežiimis ning sellel paiknevad kõige sagedamini kasutamist leidvate toimingute ikoonid.

- Sirvimine: lülitumine sirvimisrežiimi.

- Vaade: lülitumine näitamisrežiimi.

- Täisekraan: lülitumine täisekraanirežiimi.

- Liigu eelmisele pildile: sellele ikoonile klõpsates liigutakse kataloogi eelmisele pildile.

- Liigu järgmisele pildile: sellele nupule klõpsates liigutakse kataloogi järgmisele pildile.

- Pööra vasakule/paremale: sama, millest oli juttu pilditoimingute juures

- Näita külgriba: näitab paremal külgriba teabega aktiivse pildi kohta.

## Näitamisrežiim

Näitamisrežiimis näidatakse korraga üht pilti. All asub pisipildiriba, mis võimaldab kerida läbi aktiivse kataloogi piltide. Pisipildiriba saab minimeerida, kui klõpsata selle nupul. Nupul uuesti klõpsates riba taastatakse.

Näitamisrežiim

All paremal asuva liuguriga saab muuta pildi suurendus. Nupud Mahuta aknasse ja Tegelik suurus asuvad otse suurendusliuguri kõrval ning neile klõpsates saab valida eelnevalt määratud suurendustaseme, mis vastab mainitud nuppude nimetusele. Nupp Mahuta aknasse suurendab või vähendab pilti, et see mahuks kenasti aknasse, nupp Tegelik suurus näitab pilti just nii suurena, nagu see tegelikult on.

Näitamisrežiimi saab ka otse käivitada, kui käivitada &kappname; kontekstimenüüst, näiteks mõne teise rakenduse käsuga 'Ava rakendusega', või käsurealt, kui anda argumendina avatav pilt.

## Täisekraanirežiim

Täisekraanirežiimis saab vaadata oma piltide slaidiseanssi. Täisekraanirežiimi avamiseks klõpsa nupule, mis ilmub sirvimisrežiimis hiirega pisipildi kohale liikudes, või tööriistariba nupule Täisekraan või vali &Ctrl;&Shift;F Vaade Täisekraanirežiim .

Täisekraanirežiim

Ülariba peitub automaatselt, aga kui soovid seda näha, viis lihtsalt hiir ekraani ülaossa. Kui hiirekursor asub ülariba kohal, ei lähe see peitu. Enamik riba nuppe on samad, mis sirvimis- või näitamisrežiimi tööriistaribal, välja arvatud Välju täisekraanirežiimist, mis viib tagasi &kappname; aknasse, Käivita/Peata slaidiseanss ning Seadista täisekraanirežiimi, mis avab väikese seadistustedialoogi, kus saab kiiresti seadistada slaidiseanssi. Dialoogi valikud on järgmised:

- Intervalliliuguriga saab määrata, kui kaua näitab &kappname; pilti, enne kui liigub järgmise juurde.

- Kui märgitud on kastike Kordus, siis jätkatakse slaidiseansi lõppu jõudes seda uuesti algusest, mitte ei peatuta.

- Kui märgitud on kastike Juhuslik, siis ei liiguta läbi kataloogi mitte tähestikuliselt, vaid näidatakse pilte juhuslikus järjekorras.

Ülaribal asub ka piirkond, mis näitab aktiivse kataloogi teisi pilte. Mõnel neist klõpsates näidatakse vastavat pilti.